Kemijski poniklani predmeti.
**Niklanje** je tehnika u kojoj se predmet od nekog drugog metala prevlači tankim slojem nikla elektrolitskim putem (obično željeznih, čeličnih ili bakrenih). Sloj može biti čisto dekorativan ili nanešen u svrhu korozione zaštite. Kod nanošenja debljeg sloja može se koristiti za obnovu istrošenih metalnih dijelova strojeva.  Danas sve veću važnost ima i takozvano kemijsko odnosno reduktivno niklanje. Niklanje se provodi elektrokemijskim ili kemijskim putem. Elektrokemijsko niklanje galvanotehnički je postupak (elektroplatiranje), a provodi se u slabo kiselim otopinama niklova sulfata (galvanotehnika), dok je kemijsko niklanje (postupak *Kanigen*) izlučivanje nikla na metalnu podlogu kemijskom redukcijom. Niklanjem se dobivaju tvrde, ravnomjerne i neporozne prevlake otporne na koroziju u vlažnoj atmosferi, vodi i lužnatim otopinama, a razmjerno stabilne u solnoj i sumpornoj kiselini.

Elektroplatiranje niklom
------------------------

*Glavni članak: Elektroplatiranje*
Moć nikla da zaštiti od korozije tehnički važne metale, dobra mehanička svojstva i lijep izgled njegovih galvanskih slojeva, te to što se, već prema uvjetima, dade lako, brzo i jednolično elektrokristalizirati u različitim oblicima i nakon toga obrađivati, postižu time različite učinke, čine galvaniziranje niklom najvažnijim područjem galvanotehnike, posebno elektroplatiranja. Elektroplatiranje niklom vrlo je važno za gradnju aparata i uređaja kemijske i prehrambene industrije. Time se ne samo zaštićuje aparatura, nego i kemikalije i hrana od zagađivanjima metalima. Osim toga, za tehniku je važno elektroplatiranje niklom radi popravka istrošenih ili izlizanih dijelova strojeva i uređaja slojevima točno određene debljine. To se može izvesti ili elektroplatiranjem niklom ili još i jednim galvanskim slojem kroma (kromiranje). Već prema vrsti kupke, pri tome se mogu dobiti nikalni galvanski slojevi s tvrdoćom po Vickersu od 4,25 do 6,5 ∙103 MPa, a naknadnom toplinskom obradom i do 8 ∙ 103 MPa.

Ipak se najčešće niklom elektroplatira radi ukrašavanja (dekoracije). Pri tome se, da bi se poboljšala nedovoljna postojanost sjaja njegovih galvanskih slojeva, obično također elektroplatira još i jednim sloja kroma, jer se on, iako manje plemenit, pod utjecajem atmosfere brzo nagriza (pasivira) apsorpcijom kisikom ili nastajanjem krom(III) oksida, a da se time ne smanji sposobnost refleksije svjetla. Općenito su galvanski slojevi nikla s manjim sjajem čišći i zbog toga plemenitiji od sjajnih, pa im je zaštitna moć veća. Zbog toga se u posljednje vrijeme sve više elektroplatira niklom po takozvanom *dupleks postupku*. Pri tome se najprije izraci zaštićuju jednim polusjajnim galvanskim slojem nikla, a traženi izgled postiže im se zatim još jednim slojem, koji ima visoki sjaj. 

Za elektroplatiranje niklom još uvijek se najviše upotrebljavaju takozvane Wattsove kupke (po O. P. Wattsu), s elektrolitom od niklovog sulfata i niklovog klorida, s bornom kiselinom kao puferom. U novije vrijeme raste značenje i sulfamatnih, nikalkobaltnih i fluorboratnih elektrolita, a za zakiseljenje upotrebljava se i fosforna kiselina.

Pregled
-------

Kako je već rečeno kod niklanja na neki drugi metal ili nevodič nanosimo sloj nikla. Predmeti koje niklamo moraju biti potpuno čisti - znači bez ikakvih ostatka masnoće,nečistoće ili oksida na njima. Spomenute se nečistoće mogu ukloniti mehanički,kemijski,elektrokemijski ili ultrazvukom. Pripremljeni se objekti uranjaju u kupku u kojoj su otpljene niklene soli,kao anoda obično služi ploča od lijevanog nikla.Ioni nikla se iz otopine talože na katodu,odnosno predmet.

Povijest
--------

* 1843 nijemac Boetger dobiva prvu elektrolitsku niklenu prevlaku,no industrijska primjena počinje tek nakon 1869.
* 1845 otkiće reduktivnog niklanja.Praktična uporaba tek nakon 1945.
* O.P. Watts razvija svoj i danas korišten elektrolit 1916.
* Do približno 1930 autodijelovi su prevlačeni prvo slojem bakra pa slojem nikla.
* Nakon toga počinje se zbog činjenice da nikl s vremenom potamni koristiti višeslojno prevlačenje slojem bakar/nikl/krom.

Vrste otopina
-------------

### Watts otopina

Watts otopina daje i sjajne i polusjajne prevlake. Dok se sjajne prevlake koriste u dekorativne i antikorozivne svrhe polusjajne prevlake imaju isključivo tehničke svrhe.

#### Sastav kupke

| Kemijski naziv | Formula | Sjajna | Polusjajna |
| --- | --- | --- | --- |
| EU | US | EU | US |
| Nikl sulfat | NiSO4·6H2O | 150–300 g/L | 20–40 oz/gal | 225–300 g/L | 30–40 oz/gal |
| Nikl klorid | NiCl2·6H2O | 60–150 g/L | 8–20 oz/gal | 30–45 g/L | 4–6 oz/gal |
| Borna kiselina | H3BO3 | 37–52 g/L | 5–7 oz/gal | 37–52 g/L | 5–7 oz/gal |

#### Specifikacije rada

* Temperatura: 40-65°C
* Jakost struje na katodi: 2-10 A/dm2
* PH: 3.0-4.5

#### Dodaci za sjaj

* Sjajila prvog reda - paratoluene sulfonamid, benzen sulfokiselina - 0.75-23 g/l. .
* Sjajila drugog reda - alil sulfonska kiselina , formaldehid kloral hidrat - 0.0045-0.15 g/lit.

### Nikl sulfamat

Ova se kupka koristi isključivo u tehničke svrhe.Mogu se nanositi i debeli slojevi,Može se koristiti i kao podloga za kromiranje.

#### Sastav kupke

| Kemijski naziv | Formula | koncentracija |
| --- | --- | --- |
| EU | US |
| Nikl sulfamat | Ni(SO3NH2)2 | 300-450 g/l | 40–60 oz/gal |
| Nikl klorid | NiCl2·6H2O | 0-30 g/l | 0–4 oz/gal |
| Borna kiselina | H3BO3 | 30-45 g/l | 4–6 oz/gal |

#### Specifikacije

* Temperatura: 40-60°C
* Jakost struje na katodi: 2-25 A/dm2
* PH: 3.5-4.5

### Kloridna kupka

Također omogućiju debele prevlake,mana im je velika unutarnja napregnutost prevlake.

| Kemijski naziv | Formula | Koncentracija |
| --- | --- | --- |
| Nikl klorid | NiCl2·6H2O | 30–40 oz/gal |
| Borna kiselina | H3BO3 | 4–4.7 oz/gal |

### Tvrdi nikl

Koriste se kad trebamo prevlake velike čvrstoće i tvrdoće.

| Kemijski naziv | Formula | koncentracija | EU |
| --- | --- | --- | --- |
| Nikl sulfat | NiSO4·6H2O | 24 oz/gal | 179.7g/L |
| Amonij klorid | NH4Cl | 3.3 oz/gal | 24.7 g/L |
| Borna kiselina | H3BO3 | 4 oz/gal | 29.96 g/L |

### Crni nikl

Daje tamnu nereflektivnu prevlaku.Antikorozijska zaštita beznačajna,isključivo dekorativna prevlaka. 

| Kemijski naziv | Formula | Koncentracija |
| --- | --- | --- |
| Nikl amonij sulfat | NiSO4·(NH4)2SO4·6H2O | 8 oz/gal |
| Cink sulfat | ZnSO4 | 1.0 oz/gal |
| Natrij tiocijanat | NaCNS | 2 oz/gal |

Dodatna literatura
------------------

Schlesinger,M.; Paunovic,M.(Ed.): *Modern Electroplating*,Hoboken 2014.

Vanjske poveznice
-----------------

* Nickel plating and electroforming Arhivirano 2016-03-07 na Wayback Machine-u

Izvori
------

1. 1 2 3  QQ-N-290A
2. ↑   **niklanje**,  "Hrvatska enciklopedija", Leksikografski zavod Miroslav Krleža, www.enciklopedija.hr, 2015.
3. ↑   "Tehnička enciklopedija" (**Galvanotehnika**), glavni urednik Hrvoje Požar, Grafički zavod Hrvatske, 1987.
4. ↑  MIL-P-27418
5. 1 2 3 4 5 6 7 8 9
6. ↑  „Hans Gut: Chemische Vernickelung, Look Inside Get Access Find out how to access preview-only content Prozeßstrukturen der chemischen Vernickelung , Springer-Verlag Berlin, Heidelberg 1993; Abschnitt 2.1". Arhivirano iz originala na datum 2014-11-29. Pristupljeno 2015-02-19.
7. 1 2 3
8. ↑  „NickelElectroplating.pdf". Arhivirano iz originala na datum 2012-03-13. Pristupljeno 2015-02-19.
9. ↑  „Archive copy". Arhivirano iz originala na datum 2015-01-25. Pristupljeno 2015-02-19.
10. 1 2  MIL-P-18317